**อินเทอร์เน็ต**คือ ระบบเครือข่ายคอมพิวเตอร์ขนาดใหญ่ที่สุดของโลก โดยจะเป็นการเชื่อมต่อเครื่องคอมพิวเตอร์หลายๆ เครื่องจากทั่วโลกมาเชื่อมต่อเข้าด้วยกัน ซึ่งช่วยให้สามารถติดต่อสื่อสารและแลกเปลี่ยนข้อมูลระหว่างกันได้ทั่วโลก ในการติดต่อกันระหว่างเครื่องคอมพิวเตอร์ จำเป็นต้องมีการระบุว่า ส่งมาจากไหน ส่งไปให้ใครซึ่งต้องมีการระบุ ชื่อเครื่อง (คล้ายกับเลขที่บ้าน) ในอินเทอร์เน็ตใช้ข้อตกลงในการติดต่อที่เรียกว่า TCP/IP (ข้อตกลงที่ทำให้คอมพิวเตอร์ติดต่อกันได้) ซึ่งจะใช้สิ่งที่เรียกค่า “ไอพี-แอดเดรส” (IP-Address) ในการระบุชื่อเครื่องจะไม่มีเบอร์ที่ซํ้ากันได้

ประโยชน์

เราสามารถใช้อินเทอร์เน็ตในการสืบค้นข้อมูลเพื่อนำไปใช้ประโยชน์ในการเรียนได้ เช่น นำข้อมูลไปประกอบการทำชิ้นงานในชั้นเรียน ศึกษาเนื้อหารายวิชาต่าง ๆ ที่สืบค้นได้เพื่อทำความเข้าใจในเนื้อหานั้น ๆ เพิ่มเติมจากที่โรงเรียนให้มากขึ้น เป็นต้น

ด้านการสื่อสารทางไกล    :    อินเทอร์เน็ตเป็นสื่อกลางที่ช่วยให้การติดต่อสื่อสารทางไกลเป็นเรื่องง่าย สามารถใช้ประโยชน์ในด้านต่าง ๆ ได้ ไม่ว่าจะเป็นการประชุมทางไกลระหว่างหน่วยงานต่าง ๆ การติดต่อสื่อสารข้ามประเทศระหว่างบุคคล การรักษาผู้ป่วยในโรงพยาบาลแถบชนบทที่ผู้ป่วยสามารถได้รับคำแนะนำในการดูแลตนเองจากแพทย์ผู้เชี่ยวชาญในเมืองได้ทันทีโดยไม่ต้องเสียเวลาเดินทางไปในเมือง เป็นต้น

ด้านสันทนาการ    :    การใช้อินเทอร์เน็ตสามารถช่วยผ่อนคลายความเครียดจากการทำงานหรือการเรียนในแต่ละวันได้หากแบ่งเวลาการใช้งานให้เหมาะสมและใช้งานอย่างถูกวิธี เช่น การชมภาพยนตร์ การฟังเพลง การเล่นเกมออนไลน์ การพูดคุยกับเพื่อนหรือครอบครัวบนโซเชียลเน็ตเวิร์ค เป็นต้น

โทษ

1. อาจเกิดปัญหาสุขภาพได้จากการใช้สายตาเล่นอินเทอร์เน็ตมากเกินไป หรือใช้อินเทอร์เน็ตในท่าทางเดิมเป็นเวลานาน

2. หากจัดเวลาการใช้งานอินเทอร์เน็ตไม่เหมาะสม จะทำให้เสียเวลาโดยใช่เหตุและเป็นการใช้เวลาอย่างไม่เกิดประโยชน์

3. ปฏิสัมพันธ์ทางสังคมระหว่างผู้ใช้งานกับสังคมรอบข้างลดลง

**เว็บไซต์แรกของโล**ก มีชื่อว่า  [http://info.cern.ch](http://info.cern.ch/)/